### Beslutningstema

I denne sag skal der træffes beslutning om nedlæggelse af en del af den offentlige vej [adresse], se vedlagte kortbilag.

### Historik

Der er tidligere ansøgt om nedlæggelse af en del af Merstedvej. Teknik- og Miljøudvalget godkendte nedlæggelsen under forudsætning af, at parterne i fælleskab afholdt samtlige udgifter til landinspektør og matrikulær berigtigelse. Nedlæggelsen af vejstrækningen blev ikke gennemført, da ingen af parterne ønskede at afholde de nævnte udgifter.

### Sagsfremstilling

Ejeren af ejendommen [adresse]. nr. 783 Abild Ejerlav, Kirsten Jakobsen, har ansøgt Tønder Kommune om nedlæggelse af en del af den offentlige vej [adresse] (litra 7000g). Ansøgningen omfatter den østligste del af vejen. Denne har en længde på ca. 285 m, hvilket svarer til et vejareal på a. 2800m2. Nedlæggelse af vejstrækningen skal i henhold til Lov om offentlige veje, kap. 2, behandles af Kommunalbestyrelsen efter reglerne i lovens kap. 11, Nedlæggelse af kommuneveje.

Partshøring iht. Forvaltningsloven

Plan og Byg har i en partshøring givet berørte lodsejere mulighed for at fremkomme med indsigelser og bemærkninger til en mulig nedlæggelse. Ud over ansøgeren er ejerne af matr.nr. 27 Abild Ejerlav spurgt. De har i et skriftligt svar givet deres tilladelse til, at vejstrækningen nedlægges under forudsætning af at ansøgeren Philip Winther afholder alle udgifter til landinspektør og matrikulær berigtigelse.

Offentliggørelse

Kommunens påtænkte beslutning om at nedlægge det offentlige vejareal af en længde på 285 m / ca. 2800 m2 har været forelagt ejerne af de ejendomme, der forventes at kunne blive berørt af beslutningen. Herudover har den påtænkte beslutning været i offentlig høring på [adresse] hjemmeside. I 8 uger har der således været mulighed for iht. Vejloven over for Kommunalbestyrelsen at fremsætte krav om opretholdelse af vejstrækningen. Der er ved fristens udløb den 25. juni 2022 ikke modtaget bemærkninger eller indsigelser imod nedlæggelse af den aktuelle vejstrækning.

Nedlagt vejareal

Kommunalbestyrelsen råder frit over det nedlagte vejareal. Da vejen ikke planlægges opretholdt som privat vej/privat fællesvej for en enkelt ejendom skal Kommunalbestyrelsen iht. §124, stk. 5) træffe beslutning om hvem, der fremover skal være ejer af arealet. [adresse] praksis i tilsvarende sager har været, at overskydende vejjord overdrages vederlagsfrit til parterne mod at de afholder alle udgifter til matrikulær berigtigelse. Da alle udgifter i sagen afholdes af ansøgeren påtænkes det nedlagte vejareal overdraget til ansøgeren.

Ledninger i nedlagt vejareal

Ejere af ledninger kan ved nedlæggelse af vejarealer kræve, at Kommunalbestyrelsen lader en ledningsdeklaration tinglyse på arealet. Ledningsejeren afholder udgifterne forbundet hermed.

### Lovgrundlag

Lov om offentlige veje.

### Fagchefen for Teknik og Plan indstiller,

at Teknik- og Miljøudvalget godkender nedlæggelse af den østlige del (285 m / 2800 m2) af den offentlige vej [adresse]. Alle udgifter til landinspektør og matrikulær berigtigelse i forbindelse med nedlæggelsen afholdes af ansøgeren.

### Beslutning

Indstillingen godkendt.

Valdemar Thorsen deltog ikke i mødet.